Súčasné užívanie Euthyroxu a Bisomercku
Už dlhšie užívam Bisomerck 5mg 1talbl. ráno a teraz mi bol predpísaný Euthyrox 88 1tabl. Zatiaľ to beriem tak, že ráno najskôr užijem Euthyrox a asi za hodinu Bisomerck, pretože som sa dočítala, že betablokátory môžu znižovať účinok Euthyroxu. Myslíte, že je to tak správne?
Ďakujem
Dobrý deň,
ďakujeme za Vašu otázku.
Ako uvádzate, medzi liekmi Euthyrox a Bisomerck bola pozorovaná klinicky stredne závažná v dôsledku ktorej sa môže znížiť účinok lieku Euthyrox. Toto ovplyvnenie účinku je prítomné bez ohľadu na to, s akým odstupom užívate uvedené lieky, napriek tomu Vami uvedené užívanie liekov je správne. O liečbe liekom Bisomerck je potrebné informovať lekára, ktorý Vám stanovil liečbu Euthyroxom, aby sa pravidelne vyhodnocovala účinnosť lieku Euthyrox a pri nedostatočnom účinku zvážil aj prípadné možné vzájomné ovplyvnenie liekov.
Prajem pekný zvyšok dňa.
S pozdravom
PharmDr. Veronika Kiabová